กรุงไทยพานิชฯลั่นสู้ศึกชิงลูกค้ารายย่อยย่อย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — กรุงไทยพานิชประกันภัย เดินหน้าเจาะช่องทางออนไลน์ ขายตลาดคนรุ่นใหม่ หวังปีนี้กำไรเกิน 300 ล้านบาท
นายสุพชัย เปียแก้ว กรรมการผู้จัดการใหญ่ บริษัท กรุงไทยพานิชประกันภัยหรือ เคพีไอ เปิดเผยว่า บริษัทได้ตั้งเป้าที่จะขยายไปยังธุรกิจรายย่อย โดยจับมือร่วมกับพันธมิตรที่ใช้ระบบออนไลน์ในการทำธุรกิจ เพื่อให้เข้าถึงกลุ่มลูกค้าที่เป็นคนรุ่นใหม่มากขึ้น นอกเหนือจากช่องทางหลักอย่างการขายผ่านธนาคารกรุงไทยหรือแบงก์แอสชัวรันส์
ทั้งนี้ บริษัทตั้งเป้าเบี้ยรับรวมปีนี้ไว้ที่ 2,000 ล้านบาท เติบโต 20% ซึ่ง 8 เดือนที่ผ่านมา ได้เบี้ยมาประมาณ 1,000 ล้านบาท และคาดว่ากำไรคงไม่น้อยกว่า 300 ล้านบาท เมื่อเทียบกับปี 2552 โดยสัดส่วนลูกค้าหลักยังมาจากช่องทางสาขาธนาคารกรุงไทย 45% ช่องทางออนไลน์ ตัวแทน นายหน้า และอื่นๆ อีก 55% 
ด้านฐานะการเงิน มีเงินลงทุนอยู่ประมาณ 3,2003,300 ล้านบาท ช่วง 8 เดือนที่ผ่านมา ได้กำไรจากการลงทุน 110 ล้านบาท และมีเงินกองทุน 3,400 ล้านบาท ติด 1 ใน 5 บริษัทประกันที่มีเงินกองทุนสูง มีเกณฑ์การดำรงเงินของทุนสูงถึง 680% 
นายสุพชัย กล่าวว่า ล่าสุดบริษัทได้ร่วมมือเป็นพันธมิตรกับสายการบินแอร์เอเชีย เพื่อเสนอขายแบบประกัน “แอร์เอเชีย อินชัวร์” ให้กับลูกค้าที่ต้องการป้องกันความเสี่ยงเรื่องการเดินทางทั้งในประเทศและต่างประเทศ โดยมีค่าเบี้ยเริ่มต้นเที่ยวเดียวในประเทศราคา 74.90 บาท ให้ความคุ้มครองกรณีการเสียชีวิตจากอุบัติเหตุ ความเสียหายกระเป๋าเดินทาง การบอกเลิกการเดินทางและเที่ยวบินล่าช้า 
ทั้งนี้ ตั้งเป้าเบี้ยกลุ่มนี้ในปีนี้ไว้ที่ 90 ล้านบาท หรือคิดเป็นสัดส่วนประมาณ 40% จากลูกค้าแอร์เอเชียที่เดินทางเดือนละ 34 แสนราย เป็นการกลับมากระตุ้นตลาดใหม่หลังจากได้เริ่มทดลองมาตั้งแต่ปี 2552 และมีลูกค้าแอร์เอเชียซื้อประกันเพียง 15% เท่านั้น